b'\n_START_ARTICLE_\nParada (TV-oddaja)\n_START_PARAGRAPH_\nParada je bila slovenska glasbena oddaja, ki je bila leta 2010 predvajana na Televiziji Slovenija. V njej so uveljavljeni pevci ob spremljavi hi\xc5\xa1nega orkestra Mali ekrani, ki mu je dirigiral Patrik Greblo, izvajali slovenske evergreene, ki so bili po posameznih oddajah razdeljeni po temah (cvetje, ljubezen, domoljubne pesmi, Evrovizija itd.). V vsaki oddaji je bila ena pesem izglasovana v finale sezone, tiste, ki so se v obeh finalih odrezale najbolje, pa so se uvrstile v kon\xc4\x8dni veliki finale, v katerem je bila imenovana "najbolj\xc5\xa1a slovenska pesem vseh \xc4\x8dasov". Za ta naziv se je potegovalo 120 skladb, v velikem finalu pa je zmagala \xc2\xbbMed iskrenimi ljudmi\xc2\xab Mojmirja Sepeta in Du\xc5\xa1ana Velkaverha v izvedbi Nine Strnad.'